Ežeraitis (Vilniaus r.)
54°49′35″ š. pl. 25°8′7″ r. ilg.﻿ / ﻿54.82639°š. pl. 25.13528°r. ilg.﻿ / 54.82639; 25.13528 Ežeraitis – ežeras Lietuvoje, Vilniaus rajone, 6,5 km į pietryčius nuo Maišiagalos, į šiaurės rytus nuo automagistralės  A2  Vilnius–Panevėžys . Ežero ilgis iš šiaurės rytų į pietvakarius - 0,34 km, plotis - iki 0,21 km. Altitudė 154,7 m. Rytinis krantas aukštas, kiti žemesni, sausi, daugiausia apaugę medžiais. Rytinėje pakrantėje plyti pievos ir dirbami laukai, šiaurvakarinėje - pastatytas viešbutis. Šalia įsikūrę Ežeraičių ir Aukštadvario kaimai. Veikia vandenslidžių pramogų parkas. Ežeras nenutekantis, priklauso Vilnojos upės baseinui (Dūkštos intakas). Ežere organizuota limituota žvejyba.